Bratři Ebenové

Bratři Ebenové je názov českej hudobnej skupiny, ktorú tvoria bratia Kryštof, Marek a David Ebenovci.

 Dejiny 
V roku 1979 získala skupina interpretačnú cenu na festivale Porta v Olomouci.

V prvej polovici 90. rokov 20. storočia veľmi nekoncertovali, z pohnútky Zdeňka Vřešťála a s pomocou Karla Plíhala ale nahralii spolu s muzikantmi z kapely Etc…, kontrabasistom Jaromírom Honzákom a Ivou Bittovou úspešný album Tichá domácnost. Album vyšiel, ale aktivita kapely bola minimálna, viac koncertujú až v súčasnosti, po úspechu s albumom Já na tom dělám, na ktorom okrem hostí z Tiché domácnosti spieva jednu pieseň tiež Jiří Schmitzer a kde sa v úlohe Senecta v jednej piesni objavuje aj Jiří Bartoška. Všetci tito hostia a Stanislav Předota a Ondřej Maňour zo súboru Schola Gregoriana Pragensis, ktorý vedie David Eben, tiež vystupujú na koncertnom DVD, ktoré bolo nahrané o dva roky neskôr.

 Diskografia 
 Bratři Ebenové, EP, Panton, 1982
 Tak to chodí, EP, 1984
 Malé písně do tmy, LP, 1984
 Cesty '85, Panton na Portě, LP sampler, 1985 – pieseň Sůl v očích
 Drobné skladby mistrů, EP sampler, 1988 – pieseň V limitu
 Adventní písně a koledy, Supraphon 1990 — s Martou Kubišovou
 Tichá domácnost, CD, BMG, 1995
 Malé písně do tmy, CD, BMG, 1996 — reedícia LP doplnená skladbami z EP
 Sloni v porcelánu, CD sampler, 1999 – piesne Boby a Kočka
 Já na tom dělám, CD, BMG, 2002
 Ebeni v zahradě (Live), DVD, BMG, 2004
 Havěť všelijaká, CD sampler, 2005 – pieseň Sloni
 Pohádky bratří Grimmů s písničkami bratří Ebenů, Supraphon Music, 2006
 50 miniatur, CD sampler, 2007 – pieseň V limitu
 Chlebíčky, CD, 2008
 Čas holin, CD, 2014

Marek Eben sa tiež objavil na živom DVD skupiny Sto zvířat Jste normální?, kde zaspieval pieseň Já na tom dělám.

Bratři Ebenové so svojimi spoluhráčmi nahrali tiež CD Muž, který sázel stromy (2008), text novely Jeana Giona číta Marek Eben, ktorý tiež zložil hudbu. Marek Eben zložil tiež hudbu a texty piesní pre dramatizáciu knihy Kouzelný kalendář Josteina Gaardera (3CD, 2008).

 Filmové záznamy 
 televízny program Profil skupiny Bratři Ebenové (1990) réžia Jan Bonaventura, Česká televízia.

 Literatúra 
 Marek Eben a jeho bratři, vydalo nakladateľstvo Folk & Country v roku 1997, ISBN neuvedené?, EAN 8595071 900134,  spevník, 

 Externé odkazy 
 Oficiálna stránka - www.bratriebenove.cz
 Bratři Ebenové servírujú hudobné Chlebíčky

 Zdroj 


Kategória:České hudobné skupiny